Maja Flagstad

Marie «Maja» Flagstad Johnsrud
(født 15. november 1871,Folketelling 1910 død 18. januar 1958)
var en norsk pianist, sangpedagog og kordirigent.bilde av Maja Flagstad

Hun var fra Johnsrud på Eidsvoll Verk, og søster av organisten Hans Nielsen Johnsrud (1864–1948).Kåre O. Ruud, Litt om musikklivet i Eidsvoll før i tiden
Med musikeren Michael Flagstad (1869–1930) fikk hun datteren Kirsten Flagstad (1895–1962) som hun 
var tidlig sanglærer for, og senere akkompagnerte i plateinnspillinger.
Også hennes øvrige barn ble musikere, operasangeren
Karen-Marie Flagstad  (1904–93), dirigent og pianist
Lasse Flagstad og cellist Ole Flagstad.
Kunstnerfamilien Flagstad var bosatt på Vinderen i Christiania.

Som meget ung ble hun aktiv i hovedstadens musikkmiljø, først ved
Christiania Theater (1891), senere Centralteatret der mannen var leder.
Ved åpningen av kabaretteateret Chat Noir akkompagnerte hun Bokken Lasson
i komposisjonen «Tuppen og Lillemor» (1. mars, 1912).
Familien Flagstad var sentrale i den kortvarige
Opera Comique (1918–21), der også Kirsten sang.
Senere var familien med i Mayol-teatret (1921) og Casino (1924–27).

Maja Flagstad var første dirigent for Filharmonisk Selskaps Kor (1922).
Hun var gjestende kapellmester og dirigent ved Den Nationale Scene i Bergen, og
ble da også den som i sin tid oppdaget scenekunstneren
og bass-sanger Bjarne Bø under
en forestilling i Bergen Domkirke (1929).
Hun var en mye brukt repetitør, og akkompagnatør for kjente kunstnere som
Hauk Aabel og Erik Ole Bye.

 Referanser 

 Eksterne lenker 


Kategori:Norske pianister
Kategori:Norske musikkpedagoger
Kategori:Norske dirigenter
Kategori:Personer fra Eidsvoll kommune